Nuwe burgemeester vir George | Maroela Media
Leon van Wyk is Vrydag tot nuwe burgemeester van George in die Wes-Kaap verkies.
“Ons wens Leon geluk en wens hom en die DA-span in George alles van die beste toe,” het Geordin Hill-Lewis, DA-verkiesingshoof in George, gesê.
Hill-Lewis sê Van Wyk se verkiesing is ŉ belangrike eerste stap om die integriteit van George se munisipale raad te herstel.
“Leon het die integriteit, energie en nederigheid wat die amp vereis. Hy sal die leiding neem om beleggings te lok, die plaaslike ekonomie te laat groei en George se status as een van die beste plekke in Suid-Afrika om te woon, help behou. Op dié manier gaan die munisipaliteit behoorlike hulpbronne hê om dienste te lewer en in broodnodige infrastruktuur te belê.”
Dit was ook ŉ geskiedkundige verkiesing. Die DA sê dit is sover hy weet die eerste keer dat ŉ burgemeester in ŉ aanlyn raadsvergadering verkies is.
George se vorige burgemeester, Melvin Naik, se DA-lidmaatskap is vroeër opgeskort en hy kon dus nie langer as burgemeester van die dorp dien nie. Sy verwydering uit die amp het gevolg op ŉ forensiese verslag wat in Januarie uitgereik is en bevindings van korrupsie, wanbestuur en ernstige wanpraktyke by die George-munisipaliteit bevat het.
Bespreking oor skuif na vlak 3 duur voort
I applied for that post. But for some reason, they classified my application as a special kind if crazy. How sad for me. Anyhoo, i hope leon can sail that ship.
Sterkte en genade
Ras? Die DA is mos ten gunste van regstellende aksie en BEE.